**Құрметті ұстаздар, ата-аналар және оқушылар!**

 Баршаңызды бүгінгі Білім күнімен және жаңа оқу жылының басталуымен құттықтаймын! Біз-Абай атындағы №2 мектеп-лицей ұжымы сіздерді үлкен қуанышпен қарсы аламыз!

 1 қыркүйек - барлық отбасыларға арналған, олардың ерекше қуанышпен дайындалатын, әсіресе мектеп табалдырығын аттауға асыққан бірінші сынып оқушылары және олардың ата-аналары үшін ерекше күн.

 Жоғарғы оқу орнын бітіріп, мектепке жаңадан келген жас мұғалімдердің педагогикалық қызметінің алғашқы басталған күні.

 Ал барша ұжым үшін, жазғы каникулға кетіп, демалып, есейіп келген оқушыларымен қауышу күні.

Дәл осы күннен бастап, алғашқы қоңырау үнімен бірге, баршамыз үшін қызу да, қызықты кезең басталады.

 Кеше ғана аталып өткен еліміздің Конституциясы барлық азаматтарға тегін орта білім алу құқығын беріп отыр. Үкіметіміз оқушылардың сапалы білім алуы үшін барлық қажетті жағдайларды жасап, 1-ші қыркүйек күні мектептер есігін айқара ашуда. Біздің лицей де жаз бойы мектепті жөндеу жұмыстарынан өткізіп, сендердің сапалы білім мен тәрбие алуларыңа барлық жағдайды жасап отыр.

**Құрметті ұстаздар мен оқушылар!**

 Қазіргі жахандану дәуірінде жаңа заман талабына сай болу үшін ұрпақтарымыз білімді болуы керек. Ұлағатты ұрпақ тәрбиелеу- аса жауапты әрі күрделі міндет. Осы міндетті атқаруда лицей мұғалімдері еңбегінің, шығармашылық потенциялының биік екендігін баса атап айтқым келеді.

Оның бір көрінісі- өткен оқу жылындағы мектеп-лицейіміздің толағай табыстары.Атап айтсам:

- Біздің түлектеріміз жыл сайын ҰБТ-ден қала бойынша ең жоғарғы балл көрсеткішін иеленуде;

1 Алтын белгі иегерлеріміз өз білімі сүрінбей дәлелдеп шықты.

-8 оқушымыз «Үздік аттестат» иегері болды;

-ЖОО-на грантқа түскен түлектер саны бойынша біздің мектеп облыс бойынша 600-ден астам мектептердің арасында **ТОП-20 мектептердің** қатарына кірді;

Мектеп ұжымының қаншама бағытта атқарып жатқан барша жұмыстарының түйіні де, қорытындысы да осы көрсеткіште тұр.

Осындай жетістіктеріміздің артында тұрған, оларға сапалы білім мен саналы тәрбие беріп отырған ұстаздардарымызға және қашанда қолдап отыратын ата-аналарға алғысымды біліремін.

 Мектебіміздің оқушылары, Сендер «Жаңа Қазақстан жастары»-өз білімдерің мен ізденістерің арқылы мектебімізді биік белестерден көрсетеді, осындай жақсы жетістіктерді одан әрі жалғастырасыңдар деп сенеміз.

 Құрметті ұстаздар!

 Шығармашылық ізденістер мен ұрпақ тәрбиесіндегі еңбектеріңіз арта берсін. Шәкірттеріңіздің құрметі мен махаббатына бөленіңіздер. Мерейлеріңіз үстем бола берсін!

 Биыл мектеп табалдырығын 100-ден астам бала ең алғаш аттағалы отыр. Бұл 1-ші сынып оқушыларына үлкен қуанышпен «Қош келдіңдер» деп айтамыз. Мектептегі өмірлерің қызыққа толы болып, білімнің қыр-сырларын игеруде шыңдала беріңдер!

**Құрметті 1-ші сынып ата-аналары!**

 Сіздерді бүгінгі қуаныштарыңызбен құттықтаймын. Бүгін сіздердің балаларыңыз оқушы деген атақ алып, сіздер балаларыңызбен бірге БІЛІМ теңізіне ендіңіздер. Сапарларының сәтті болсын. Баларыңыз оқуда жақсы жетістіктерімен қуантсын!

 Баршаңызға бүгінгі мереке күні жақсы көңіл күй, шығармашылық табыстар, мықты денсаулық және жаңа бастамаларда тек қана сәттілік тілеймін! Ал осы мақсаттарға жету үшін мектеп пен ата-ана серіктестігі үнемі нығая берсін.

Оқушыларымыз басталған жаң оқу жылында сапалы білім нәрімен сусындап, келешектері кемел, болашақтары нұрлы болсын! Мереке құтты болсын!